物件導向設計

物件導向設計係指攞個軟件設計上撞到嘅問題，諗計度出一個由物件組成嘅系統用嚟解決個問題，不過仲未郁手寫源碼。

基礎

舉個例說明，想像家陣有位遊戲製作師想要郁手開發一隻新嘅射擊遊戲，簡化噉講佢隻遊戲要呈現一個虛擬世界俾玩家睇，玩家要能夠喺個世界入面郁動同埋射擊虛擬嘅敵人；噉即係表示，隻遊戲嘅虛擬世界最低限度要有以下呢啲物件－
玩家控制嘅角色－呢件物件要曉按玩家撳嘅掣決定點郁；
若干個虛擬敵人－呢啲物件要曉郁、曉探測玩家角色嘅位置、曉生成虛擬子彈嚟攻擊玩家；
若干嚿障礙物－呢啲物件每件都要有變數表示佢嘅位置，通常唔會點做其他嘢；
... 呀噉。位遊戲製作師要度好嗮「要有咩類別」、「要有咩物件」、「每個類別要有咩特性同方法」... 呢啲咁多問題嘅過程就係軟件設計，而好似上述個例子噉喺諗計階段經已打算用物件導向編程，就係所謂嘅物件導向設計。

電子遊戲設計

攷

拎

物件導向編程
軟件工程